ভাস্তোচিনি কসমাদ্রোম
ভাস্তোচিনি কসমাদ্রোম রাশিয়ার সুদূর পূর্বের আমুর ওব্লেস্তের ৫১তম সমান্তরাল উত্তরের উপরে স্থাপিত একটি রুশ মহাকাশ বন্দর। এটি কাজাখস্তানের বাইকনুর কসমাদ্রোমের উপর রাশিয়ার নির্ভরতা হ্রাস করার উদ্দেশ্যে নির্মাণ করা হয়। প্রথম উৎক্ষেপণটি ২০১৬ সালের ২৮শে এপ্রিল ০২:০১ ইউটিসি-তে অনুষ্ঠিত হয়। মহাকাশ বন্দরটিতে ২০২১ সালের ১ই জুলাই পর্যন্ত, সাতটি সাফল্য সহ মোট আটটি উৎক্ষেপণ করা হয়।